**Ploaia - Parabola respirării**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ritualul cetăţii

umărul impregnează de sacru

atingerile de lucruri

decojeşte-mă din cămaşa ploii

cobiliţa de ceruri e plină

saturată de vulturi

magistrala inimii asfaltează

cu stele rănile din jurul piroanelor

răstoarnă geneze în arterele tale filigrane de aştri

tivesc respirări de magie

în măruntaiele focului umbrele

despletesc elipsele gândului

de tenebre

acum pot coborî

ca apa iertării peste lume

verticala 'nălţării se află în tine

şi-aceiaşi vibraţie a tainei

te ţine-n rotire

pupila musteşte de lumi

sau cusută-i pleoapa-n pustiuri

doar întregul

clipoceşte în tine infinitul

şi te măsoară

iubire